‘મિ. સ્ટુઅર્ટ, હું અત્યારે વેકેશન પર છું અને મારી પૈતૃક જાગીર મૅક્લિન એસ્ટેટ પર આવ્યો છું...’ મૅક્લિન એસ્ટેટનું નામ સાંભળીને ઈયાન જરાક ચમક્યો. ડગ્લાસ પણ કદાચ છેલ્લે છેલ્લે એસ્ટેટ પર જતો હતો એવું તેણે કહ્યું હતું, પરંતુ વિલી ય એસ્ટેટના સંપર્કમાં હતો એ વિશે કશો ખ્યાલ ન હતો. ઈટ્સ ઓકે.. તેની પેટર્નલ એસ્ટેટ છે તો એ ત્યાં જતો હોય... ડગ્લાસના મોત પછી એ પોતે પણ ગયો હતો. જૂના જમાનાની ઘસાયેલી જાહોજલાલી હજુ ય સાચવવા મથતી એ બહુ જ રોચક જગ્યા તેને લાગી હતી.